શહેરના પાલડી વિસ્તારમાં નવે. 2016માં 14 વર્ષિય સગીરા પર 8 વિદ્યાર્થિઓ સહિતના યુવકોએ સામુહિક બળાત્કાર ગુજાર્યો હતો. આ ઘટનામાં પોલીસે સગીરાના માતા-પિતા સહિત 19 આરોપીઓને ઝડપી લઇ ચાર્જશીટ રજૂ કરી હતી. ત્યારે કેસ ચાલ્યો તે દરમિયાન ભોગબનનાર જ હોસ્ટાઇલ થઇ ગઇ હતી. બીજી તરફ બન્ને પક્ષે સુનાવણી પૂર્ણ થતા સ્પે. પોક્સો કોર્ટ આવતીકાલને બુધવારે ચુકાદો જારી કરશે. ઉલ્લેખનીય છે કે, ગંભીર પ્રકારના આ કેસમાં 8 વિદ્યાર્થિઓ પૈકી કોઇને પણ જામીન મળ્યા નથી. 19 પૈકી જેમની પર બળાત્કારનો આરોપ ન હતો તેવા ચાર આરોપીઓને કોર્ટે જામીન પર મુક્ત કરેલ છે..